**Begrebskatalog - historiske fagbegreber**

|  |  |
| --- | --- |
| **Begreb** | **Definition** |
| **Aktør/struktur:** | **Aktør:**  Forklaring, der lægger vægt på historiens ’hovedpersoner’, dvs. den eller dem der tager beslutninger, handler og er skyld i de forandringer, vi ser. Det behøver ikke være en person, men kan også være en stat, et politisk parti, osv.  **Struktur:**  Forklaring, der lægger vægt på de strukturer i samfundet (politiske, økonomiske, sociale, teknologiske), der betinger aktørerne |
| **Brud/kontinuitet:** | I en historiefaglig sammenhæng betegner 'brud' en forandrende historisk udvikling eller historisk begivenhed.  I en historiefaglig sammenhæng betyder 'kontinuitet' en uafbrudt historisk udvikling. |
| **Diakron/synkron:** | Begrebet uddybes her: <https://historiskmetode.weebly.com/synkron--diakron-analyse.html> |
| **Det funktionelle kildebegreb** | Kilden er en ”funktion” af de spørgsmål vi stiller til den = en funktion af vores tilgang, viden og mål... uddybes her:  <https://historiskmetode.weebly.com/det-funktionelle-kildebegreb.html> |
| **Historicitet:** | Begrebet betegner det forhold, at alle mennesker rummer en historiebevidsthed, at de er **historieskabte** og **historieskabende** og derfor er præget af den historie og kultur, de er opvokset i, og som de derfor lever og handler på baggrund af |
| **Historiebevidsthed:**  **(Al historie er samtidshistorie)** | Historiebevidsthed kan defineres som en bevidsthed om *samspillet* mellem fortidsfortolkning, nutidsforståelse og fremtidsforventning. I praksis betyder det, at vores fortolkning af det fortidige, det nutidige og det fremtidige påvirkes af hinanden og derigennem løbende forandres. Vores historiebevidsthed formes og påvirkes af mange forskellige aktører, medier og steder.  Vores spørgsmål til fortiden og udsagn om fortiden vil altid være præget af vores samtid = nutiden  Vi skal søge at forstå fortiden på fortidens præmisser |
| **Historiebrug/misbrug:** | Når man arbejder med historiebrug, arbejder man med, hvordan fortid bruges med et bestemt politisk, kommercielt, videnskabeligt eller kommercielt formål.  Historiebrug er betegnelsen for en kombination af udvælgelse, fremhævelse og tilsidesættelse af personer, begivenheder og epoker fra den samlede viden om historie med henblik på fremme af bestemte interesser af som oftest politisk, informativ, underholdningsmæssig eller identitetsmæssig art  Fokus er IKKE på selve fortiden, men på fortolkningen af fortiden. |
| **Historiesyn:** | Cyklisk / Lineært / Teleologisk / Idealistisk / Materialistisk / Marxistisk  <https://historieportalen.gyldendal.dk/historisk_metode/historieteori/historiesyn_og_historiografi/kapitler/introduktion.aspx> |
| **Historisk periodisering** | [Historieportalens definition](https://historieportalen.gyldendal.dk/historisk_metode/historieteori/historisk_periodisering/kapitler/introduktion.aspx) |
| **Årsagssammenhænge:** | [Historieportalens definition](https://historieportalen.gyldendal.dk/historisk_metode/historieteori/historiske_forklaringer/kapitler/aarsags_motiv_og_funktionsforklaringer.aspx) |
| **Erindringshistorie** | Handler om den ”kollektive erindring”, dvs. hvordan vi som folk/gruppe erindrer/husker en bestemt begivenhed... i nutiden/senere tider  Erindringshistorie handler med andre ord *ikke* om, hvad der skete, men om hvordan og hvorfor vi husker, hvad der skete...  Et eksempel er eftertidens erindring om at mange deltog i modstandskampen under besættelsen, selv dette ikke nødvendigvis er korrekt... |
| **Historieskabt og historieskabende** | ’Historieskabt’  Vi er alle skabt af historien / produkter af vores forståelse/konstruktion af fortiden, forstået som at historiske og samfundsmæssige forhold har betydning for, hvem vi er er, og at andre mennesker, der voksede op i andre tidsperioder, havde helt andre muligheder for at tænke og handle på et bestemt tidspunkt i historien.  ”Historieskabende”  Som mennesker er vi ikke kun skabt af fortiden, men har også mulighed for at påvirke den retning, som historien skal tage. For det første kan vi gennem handlinger forandre verden eller vi kan forsøge at bevare de samme vilkår. For det andet kan man være historieskabende ved at skabe fortællinger.  Gennem de historier, vi fortæller om fortiden, træffer vi valg om, hvad der er væsentligt og uvæsentligt, hvad der må glemmes – ja, måske endda hvad der skal undertrykkes. Og disse valg påvirker vores måde at forstå vores samtid og hvilke muligheder vi har for at præge vores fremtid. Der ligger altså et ikke uvæsentligt magtaspekt i det at kunne skabe historiske fortællinger, som man selv eller andre mennesker handler ud fra.  Læs mere her: <https://historielab.dk/lad-dine-elever-skabe-historie/> |